alexandrainst/scandi-wiki huggingface dataset:
Blyforgiftning

Blyforgiftning er helseskade på grunn av økt inntak av bly i organismen. Bly og blyholdige stoffer forekommer normalt og som forurensning (blyholdig bensin). Det er risiko for blyforgiftning i enkelte yrker, for eksempel som maler.

I Romerriket ble vannforsyningen besørget med akvedukter som var belagt med bly. Det antas at blyforgiftningen dette skapte var årsak til sterilitet hos mange menn i samfunnet og at dette var en av grunnene til romerrikets undergang.
I Svenskhuset på Spitsbergen døde 17 mann i 1872, av blyforgiftning fra hermetikkbokser.

Hos mennesket utskilles bly sammen med sink. Derfor er en blyforgiftning lettere å bli kvitt om en har god tilførsel av sink.

Måling 
Mengde bly i blodet kan enten måles i stoffmengde eller masse. Det er mulig å regne om fra den ene enheten til den andre. Mengde bly som er lagret skjelettet kan ikke måles med blodprøve. Dersom barn har mye bly skjelettet kan dette sees på røntgenbilder.

Stoffmengde 
Blyforgiftning kan måles i mikromol per liter (μmol/L). Grensen for blyforgiftning er 0.5 μmol/L for voksne.

Masse 
Alternativt kan kan blyforgiftning måles i mikrogram per desiliter (μg/dl), som tilsvarer mikrogram per 100 gram. Grensen for blyforgiftning er 10 µg/dl for voksne, og 5 µg/dl for barn.

Medisin
Arendal havn

Arendal havn er en havn i Eydehavn ved Tromøysund, i den østlige del av Arendal kommune. Havnen konkurrerer med Kristiansand havn og Grenland. Havnen ble tatt i bruk som Arendal havn i 2008, men det har vært havn på stedet siden tidlig på 1900-tallet. De gode naturgitte forhold for dypvannskai var årsaken til at industristedet Eydehavn ble lokalisert nettopp her.

Nyanlagt havn 
Arbeidet ble påbegynt i 2006, og havna var ferdig i 2008. I tilknytning til havna og havneaktivitetene er det satt av arealer for industri. Det ble fylt ut 50 000 m³ med stein i sjøen, det ble brukt 8 000 m³ betong i kaien, og selve kaiarealet er på 5 300 m². Kaien er 326 meter lang. Det skal bygges ny vei på omtrent 1 200 meter inn til anlegget fra riksvei 410, og flere løsninger har vært aktuelle, både med en og to tunneler. Den siste løsningen ble valgt, og det innebærer også oppretting av tre rundkjøringer.

Åpning 
Åpningen 22. juli 2008 ble holdt med en konserten «Transformasjon Eydehavn» under Canal Street 2008, med blant annet deLillos og Bertine Zetlitz. Utenriksminister Jonas Gahr Støre skulle ha åpnet havnen, men meldte forfall i siste liten.

Historie 
Arealene som benyttes til Arendal havn var tidligere kai og industriområde for bedriften Arendal Smelteverk, men ble frigjort da ovnshusdriften ble innstilt i 2005. 

Arendal havn, Eydehavn erstattet gamle Arendal havn ved Tollbodkaia i Arendal sentrum. Denne havna ble anlagt tidlig på 1900-tallet ved Barbubukt nær ved Dampskipskaia i Arendal sentrum og Arendal stasjon på den andre siden. Tollbod, havnelager, malmsiloer og fiskemottak med var  enheter i dette havneanlegget. Tilknytningen til Arendalsbanen og Sørlandsbanen var en viktig lokaliseringsfaktor.

Avstander 
 Göteborg – 117 nautiske mil
 Bremerhaven – 318 nautiske mil
 Hamburg – 350 nautiske mil
 Rotterdam – 425 nautiske mil
 Amsterdam – 406 nautiske mil
 Antwerpen – 539 nautiske mil

Eksterne lenker 
 Arendal havn- uten havna ingen by på Kystreise.no
 
 Arendal Havn
 Eydehavn vekst

Transport i Arendal
Havner i Norge
Byggverk i Arendal
Urge Intense

Urge Intense var en energidrikk markedsført av The Coca-Cola Company og ble lansert i Norge i 2009. Facebook-gruppen som fikk Urge tilbake på 1,5 liters flasker var involvert i utviklingen av Urge Intense.

Urge intense Red Sting ble tatt ut av produksjon Q1 2012, den ble erstattet på markedet av Urge intense Inferno.

Drikken selges på 0,5 liters drikkebokser og har et høyt nivå av koffein på 32 mg per 100ml.

Drikken har blitt tatt av hyllene i Norge, siden Coca-Cola satser videre på Burn og Monster Energi.

Varianter
 Triple Rush (ute av produksjon)
 Red Sting   (ute av produksjon)
 Inferno (ute av produksjon)
 Orange (ute av produksjon)
 Wild Mango (ute av produksjon)

Næringsinnhold

Referanser 

Varemerker
Energidrikker
The Coca-Cola Company
Château de Chalus-Chabrol

Château de Chalus-Chabrol er en middelalderfestning i den franske kommunen Châlus i departementet Haute-Vienne. Festningen dominerer byen Châlus. Den består i dag av en frittstående sirkelrund borgtårn fra 1100-tallet og en boligbygning som ble reist en gang mellom 1000- og 1200-tallet, utvidet på 1600-tallet.

Festningen beskyttet tilgangen til Limoges fra sør og nord-sør-ruten mellom Paris og Spania, foruten også oldtidens øst-vest-rute som knyttet Middelhavet med Atlanterhavet. Festningen var også i sin tid tilknyttet César de Borja (drept 1507), en av den katolske kirkes kardinaler.

Festningen er mest berømt for at den engelske kongen Rikard Løvehjerte døde her fra et skudd fra armbrøst da han beleiret festningen i 1199 i et lite lokalt oppgjør mot en baron som kongen ville tukte til lydighet, vicomte Aimar V av Limoges. Kongens innvoller er begravd i festningens kapell mens øvrige deler er begravd andre steder, i Poitou, i Normandie, og i Anjou.

Château de Chalus-Chabrol har blitt listet som et historisk monument, monument historique, av det franske kulturdepartement siden 1925. Festningen var åpnet for besøkende fram til 2006, men ble solgt samme år og tilgang fra offentligheten er ikke lenger mulig.

Eksterne lenker
 Det franske departements database, nettinngang for Château de Chalus-Chabrol (fransk)

Slott i Frankrike
Ruiner i Frankrike
Festninger i Frankrike
Haute-Vienne
Byggverk i Nouvelle-Aquitaine
Lillian Disney

Lillian Marie Disney (pikenavn Bounds; født 15. februar 1899, død 16. desember 1997) var gift med Walt Disney fra 1925 og til han døde i 1966.

Hun arbeidet som tegner i hans filmstudio, og er kreditert for en del filmer. Det var ifølge hennes selvbiografi hun som satte navn på figuren Mickey Mouse (Mikke Mus), som Walt Disney selv ville kalle Mortimer.

Referanser

Eksterne lenker 
 

Tegnere
Filantroper fra USA
The Walt Disney Company
Personer fra Nez Perce County i Idaho
Personer fra California
Gary Payton

Gary Dwayne Payton (født 23. juli 1968 i Oakland i California) er en amerikansk basketballspiller som spilte for NBA mellom 1990 og 2007. Han spilte for Seattle SuperSonics, Milwaukee Bucks, Boston Celtics, Los Angeles Lakers og Miami Heat.

Payton veier 82 kilo og er 193 cm høy. Han ble drafted av Seattle SuperSonics i 1990. Han hadde 21 813 poeng i sin NBA karriere. Han tok gull i OL i 1996 og 2000. Han vant NBA Championship i 2006 sammen med Miami Heat. Han er den eneste point guarden som har fått Defensive player of the year award.

Referanser

Eksterne lenker 
 
 
 
 

Basketballspillere fra USA
Olympiske mestere for USA
Medaljevinnere under Sommer-OL 1996
Deltakere for USA under Sommer-OL 1996
Basketballspillere under Sommer-OL 1996
Medaljevinnere under Sommer-OL 2000
Deltakere for USA under Sommer-OL 2000
Basketballspillere under Sommer-OL 2000
Basketballspillere for Seattle SuperSonics
Basketballspillere for Milwaukee Bucks
Basketballspillere for Boston Celtics
Basketballspillere for Los Angeles Lakers
Basketballspillere for Miami Heat
Olympiske medaljevinnere i basketball
George Jones

George Glenn Jones (født 12. september 1931 i Saratoga i Texas, død 26. april 2013 i Nashville i Tennessee) var en amerikansk country-artist og låtskriver.

Jones fikk sitt gjennombrudd i 1955 og fikk flere priser, blant annet to Grammy Awards. Han var gift med Tammy Wynette 1969 til 1975 og slet med stort alkohol- og narkotikamisbruk.

George Jones ble i 1992 innvalgt som medlem i æresgalleriet Country Music Hall of Fame.

Diskografi 
 1957 – Grand Ole Opry's New Star
 1958 – Hillbilly Hit Parade
 1958 – Long Live King George
 1959 – Country Church Time
 1959 – White Lightning and Other Favorites
 1960 – George Jones Salutes Hank Williams
 1962 – Songs from the Heart
 1962 – Sings Country and Western Hits
 1962 – George Jones Sings Bob Wills
 1962 – Homecoming in Heaven
 1962 – My Favorites of Hank Williams
 1963 – I Wish Tonight Would Never End
 1964 – Blue and Lonesome
 1964 – George Jones Sings Like The Dickens!
 1964 – I Get Lonely in a Hurry
 1965 – The Race Is On
 1965 – Mr. Country & Western Music
 1965 – New Country Hits
 1965 – Old Brush Arbors
 1966 – Country Heart
 1966 – I'm a People
 1966 – Love Bug
 1966 – We Found Heaven Right Here on Earth at "4033"
 1967 – Walk Through This World with Me
 1968 – If My Heart Had Windows
 1968 – Sings the Songs of Dallas Frazier	
 1968 – The George Jones Story
 1969 – My Country
 1969 – I'll Share My World with You
 1969 – Where Grass Won't Grow
 1970 – Will You Visit Me on Sunday?
 1971 – George Jones with Love
 1971 – George Jones Sings the Great Songs of Leon Payne	
 1972 – A Picture of Me (Without You)
 1972 – George Jones (We Can Make It)
 1973 – Nothing Ever Hurt Me (Half as Bad as Losing You)
 1974 – In a Gospel Way
 1974 – George Jones Sings His Songs
 1974 – The Grand Tour
 1975 – Memories of Us
 1976 – Alone Again
 1976 – The Battle
 1977 – I Wanta Sing
 1978 – Bartender's Blues
 1980 – I Am What I Am
 1981 – Still the Same Ole Me
 1983 – Jones Country
 1983 – Shine On
 1984 – You've Still Got a Place in My Heart
 1984 – Ladies' Choice
 1985 – Who's Gonna Fill Their Shoes?
 1986 – Wine Colored Roses
 1987 – Too Wild Too Long
 1989 – One Woman Man
 1990 – You Oughta Be Here with Me
 1991 – Friends in High Places
 1991 – And Along Came Jones
 1992 – Walls Can Fall
 1993 – High Tech Redneck
 1996 – I Lived to Tell It All
 1998 – It Don't Get Any Better Than This
 1999 – Cold Hard Truth
 2001 – The Rock: Stone Cold Country 2001
 2003 – The Gospel Collection
 2005 – Hits I Missed…And One I Didn't
 2008 – Burn Your Playhouse Down – The Unreleased Duets

Referanser

Eksterne lenker 
 
 
 

Country Music Hall of Fame
Countrymusikere fra USA
Personer fra Hardin County i Texas
Routemaster

Routemaster er en engelsk busstype spesielt bygget for å transportere passasjerer for London Transport. Det ble produsert i alt 2876 Routemastere mellom 1954 og 1968, inkludert alle prototyper og varianter. Man regner imidlertid 2760 av dem som regulære Routemastere. De fleste Routemastere er av kort type for 64 passasjerer, det ble imidlertid også bygget en rekke RML'ere, Routemaster Long, som kunne ta 72 passasjerer. 

Busstypen er i sin helhet designet av London Transport og er foreløpig den siste busstypen i England med åpen plattform bak. De var ment å vare i 17 år før utskifting, men viste seg utrolig holdbare. Fremdeles ruller det RMere mange steder i verden.

De aller fleste RM i London Transport ble skiftet ut i løpet av 2005. Årsaken er hovedsakelig at de må betjenes av to ansatte, mens de nye bussene kan betjenes av sjåføren alene. I tillegg er moderne busser lettere å bruke for personer med nedsatt funksjonsevne, mens Routemasterne, f.eks. ikke kunne brukes av personer som bruker rullestol. Hovedsakelig p.g.a. det høye trinnet opp på den åpne plattformen bak, i tillegg til den veldig bratte trappen for å komme opp til andre etasje. Teknisk var bussene forut for sin tid, men dagens busser kan selvsagt tilby mye bedre komfort og kjøreegenskaper. Det går i dag kun 10 Routemastere i London, i det som kalles Heritage Route. Av disse er det 9 RM'ere og 1 RML. En av årsakene til at man opprettet Heritage Route var massive protester fra Londons befolkning på at de gamle bussene ble skiftet ut.

Det finnes i alt 6 Routemastere i Norge. 

Bussene ble bygget i aluminium for å holde seg innenfor engelske vektbestemmelser på 50-tallet. Det vanlige på slike kjøretøyer er å sette et karosseri oppå en ramme. I stedet ble det laget et selvbærende karosseri med to delrammer foran og bak for feste av akslinger og drivverk. Aluminium blir mye brukt av flyindustrien og ga bussen et svært moderne preg på den tiden. De første bussene var faktisk ikke lakkert, slik at folk kunne se materialet blinke i sola. Det ble trolig for mye av det gode, for bussene ble raskt malt røde i henhold til logofargene til London Transport.

Motoren og akslingen ble plassert på venstre side av bussen. Utstyrt med automatisk girkasse var bussen lettkjørt i forhold til mange andre busser på den tiden. At den styres ved hjelp av kun en hjelpeservo var ikke noe problem. Svingradiusen er liten, og selv med en lengde på opp til 9 meter er bussen lett å buksere gjennom bygater.

En liten kuriositet: Bakerst i bussen er innredningen formet etter kroppen til en stående billettør med en liten lagerplass bak. Her kunne han kontrollere billetter, betjene lys og ha enkel tilgang på rutetabeller, brannslukker og andre remedier.

Eksterne lenker 
 

Transport i London
Bussmodeller
Georges Guillain

Georges Charles Guillain (født 3. mars 1876 i Rouen i Frankrike. død 29. juni 1961 i Paris) var en fransk nevrolog.

Liv og virke 
Guillain studerte medisin først i hjembyen og deretter i Paris. Han fikk doktorgraden i 1902. Fra 1923 til 1947 innehadde Guillain lærestolen for nevrologi ved Hôpital Salpêtrière i Paris som etterfølger av sin lærer, den berømte nevrolog Pierre Marie (1853–1940).

Guillain-Barré-syndromet 
Han beskrev i 1916, sammen med Jean-Alexandre Barré og André Strohl, det som er blitt kalt Polyradikulitis Guillain-Barré, som i dag ansees som den viktigste årsak til akutte lammelser etter betennelser.

Verker 
 G. Guillain, J.-A. Barré og A. Strohl: Sur une syndrome de radiculo-névrite avec hypoalbuminose du liquide céphalo-rachidien sans réaction cellulaire. Remarques sur les caractères cliniques et graphiques des réflexes tendineux. Bull Soc Méd Hôp Paris 1916; 40:1462-70

Referanser 

Franske nevrologer
Personer fra Rouen
Jean Alexandre Barré

Jean-Alexandre Barré (født 25. mai 1880 i Nantes i Frankrike, død  26. april 1967 i 
Strasbourg) var en fransk nevrolog.

Barré var fra 1919 professor i nevrologi ved Universitetet i Strasbourg.

Han beskrev i 1916 sammen med Georges Charles Guillain og André Strohl det som er blitt kalt Polyradikulitis Guillain-Barré, som i dag ansees som den viktigste årsak til akutte lammelser etter betennelser.

Verker 
 G. Guillain, J.-A. Barré og A. Strohl: Sur une syndrome de radiculo-névrite avec hypoalbuminose du liquide céphalo-rachidien sans réaction cellulaire. Remarques sur les caractères cliniques et graphiques des réflexes tendineux. Bull Soc Méd Hôp Paris 1916; 40:1462-70

Referanser 

Personer fra Nantes
Franske nevrologer
Michael Reusch

Michael Reusch (født 3. februar 1914 i Rothrist, død 6. april 1989) var en sveitsisk turner.

Han var med i to OL og et turn-VM for Sveits. Han deltok i OL i 1936, der han fikk sølvmedalje i lagkampen og i skranke individuelt. Han fikk 6.-plass i ringer og 7.-plass i hopp som beste enkeltresultater for øvrig. Sammenlagt kom han på 5.-plass.

I neste OL, i 1948, fikk han 3 medaljer; sølv i lagkampen og gull i skranke og sølv i ringer individuelt. Denne gangen fikk han 18.-plass individuelt.

I VM-sammenheng har han fem medaljer fra VM i 1938; sølv i lagkampen, og tre gull og et sølv individuelt.

Eksterne lenker 
 
 Profil på DatabaseOlympics

Sveitsiske turnere
Olympiske sølvmedaljevinnere for Sveits
Medaljevinnere under Sommer-OL 1948
Medaljevinnere under Sommer-OL 1936
Personer fra kanton Aargau
Fødsler i 1914
Dødsfall i 1989
Olympiske medaljevinnere i gymnastikk
Oterviktunnelen

Oterviktunnelen, eller Sandneshamntunnelen, er en veitunnel på fylkesvei 862 mellom Sandneshamn og Otervika like ved avkjøringen til Sommarøy. Tunnelen er 607 meter lang og maksimum tillatt kjøretøyhøyde er 4,40 meter.

Se også 
 Kvalsundtunnelen
 Sørskartunnelen
 Veitunneler i Norge

Bruer i området 
 Sommarøybrua
 Hillesøybrua

Referanser 

Veitunneler i Troms og Finnmark
Veier i Tromsø
1996 i Norge
Tunneler åpnet i 1996
Fylkesvei 862
Kawagozabune

Kawagozabune var et japansk elvefartøy som ble brukt til privatreiser for de velstående, som daimyoer, som var de største lensherrene underlagt den japanske shogunen som hadde sin residens i byen Edo i Edo-perioden 1603-1868.

De føydale militærguvernørene var nødt til å reise ofte rundt til sine provinser eller til residensstedet hos shogunen som holdte dem under streng kontroll, og bygde dermed elvefartøyer med åredrift uten bruk av seil til det formålet. Disse gruntgående fartøyene med flat bunn, lakkert i svart med en overbygning oppført i tre fra sypress, var et vakkert syn på sin ferd nedover de japanske elvene.

Referanser

Bibliografi
 Deal E. William, Handbook to Life in medieval and early modern Japan 2006 ISBN 978-0-19-533126-4

Eksterne lenker 
 028 modeller guideinformasjon

Japanske båttyper
Stian Ringstad

Stian Lunder Ringstad  (født 29. august 1991) er en norsk fotballspiller som spiller for Ullensaker/Kisa Idrettslag.

Han kom til Lillestrøm SK før 2009-sesongen fra Eidsvold Turn, etter å ha spilt seg inn på laget som venstreving eller spiss der.

18. desember 2015 skrev han under en 3,5-årskontrakt med SC Braga.

22. desember 2016 skrev han under en treårskontrakt med Strømsgodset.

9.august 2019 skrev han en halvårskontrakt i FK Haugesund og debuterte bare få dagers senere for sin nye klubb.  Han har vært utfordrer på den posisjonen og har ikke lykkes å spille seg inn og har bare to kamper fra start.

Privat 
I 2013 mistet Ringstad faren i en trafikkulykke. Dette satte sitt preg på ham, og han hadde en tung tid  etter ulykken.

Referanser

Eksterne lenker 
 
 

Norske fotballspillere
Fotballspillere for Eidsvold Turn
Fotballspillere for Lillestrøm SK
Fotballspillere for SC Braga
Norske fotballspillere i Portugal
Fødsler i 1991
Stavanger politistasjon

Stavanger politistasjon har adresse i Lagårdsveien 6. i Stavanger. Politistasjonen har hatt lokaler i nåværende bygning siden 1996. 

Den første politikammeret i byen var i Steinkargata 6 fra oktober 1858 til oktober 1859. De flyttet så til Sjømannskolens bygning på oppsiden av Torget der de bodde først i ett bygg til 1864. De flyttet så inn i et nybygd nabohus. Der var de til 1883. Deretter flyttet det til Bispegården og i 1908 til Hospitalsgata 6. Det brant ned 13. mars 1929 sammen med to nabohus. Et lager av konfiskert brennevin eksploderte og gjorde at brannen ble verre. Det var en fem etasjers murbygning. 44 mennesker og 12 butikker ble husville. Politiet flyttet til Petri skole på Nytorget og det gamle Amtssykehuset i Bergelandsgata. I 1962 flyttet politiet inn i nye lokaler samme sted – i Bergelandsgata 6, men lokalene var allerede da for små og kapasiteten sprengt. 

I 1996 flyttet man inn i det store nye bygget i rød teglstein og hvit betong. Politihuset ble påbygd i sør i 2008. Rogaland politidistrikt som omfatter 14 lensmannskontorer, namsfogd og tre politistasjoner har administrasjonen og seks funksjonelle driftsenheter lokalisert på Politihuset i Stavanger. 

Politimester er Geir Gudmundsen, Hans Vik er visepolitimester og Henry Ove Berg er politiinspektør.

Referanser 

Sør-Vest politidistrikt
Byggverk i Stavanger
Politistasjoner i Norge
Smurfit Kappa

Smurfit Kappa Group plc er et multinasjonalt selskap som produserer bølgepapp. Det ble etablert gjennom fusjonen mellom Jefferson Smurfit og Kappa Packaging. Fusjonen ble gjennomført før utgangen av 2005. Selskapet er eiet av Madison Dearborn Partners, Cinven Limited og CVC Capital Partners samt selskapets ledelse.

Selskapet har en omsetning på ca. 7 milliarder euro og har avdelinger på cirka 400 steder. Det har over 40 000 ansatte i over 20 europeiske land, i ni latinamerikanske land samt i Canada, Singapore, USA og Sør-Afrika. Selskapet har hovedkontor i Irland.

Eksterne lenker 
 

Irske selskaper
Papirmasse- og celluloseprodusenter
Emballasje
Bergeland videregående skole

Bergeland videregående skole ligger på Bergeland i sentrum av Stavanger, i Vaisenhusgata 50.

Skolen med 700 elever fordelt på 5 linjer eies og driftes av Rogaland Fylkeskommune, og rektor er Arild Enge Helgøy.

Utdanningsprogram
Bergeland tilbyr følgende utdanningsprogram:

 Helse- og oppvekstfag (HO)
 Medier og kommunikasjon (MK)
 Kunst, design og arkitektur (KDA)
 Voksenopplæring
 Tilrettelagt opplæring

Historie
Skolen har vært en sentral utdanningsinstitusjon i Stavanger siden 1853.

Bergeland har også holdt til i Tanke Svilands gate 73, men Rogaland Fylkeskommune solgte lokalene til Stavanger offshore tekniske skole (SOTS) og Fagskolen Rogaland i 2019

Referanser

Eksterne lenker
 Hjemmeside

Skoler i Stavanger
Videregående skoler i Rogaland
Bjørkheim

Bjørkheim er en tettbebyggelse i Samnanger i Vestland fylke. Bjørkheim ligger langs , innerst i Samnangerfjorden, nordvest for kommunesenteret Tysse.

Kilder 
NAF Veibok
Bjørkheim; yr.no

Bosetninger i Samnanger
Godalen videregående skole

Godalen videregående skole er en yrkesfaglig- og lærlingskole i Godalen i Stavanger.

Hoved utdanningstilbud
Bygg- og anleggsteknikk (BA)
Elektro og datateknologi (EL)
Håndverk, design og produktutvikling
Frisør, blomster, interiør og eksponeringsdesign
Påbygging til generell studiekompetanse
Teknologi- og industrifag (TIP)
Salg, service og reiseliv (SSR)

Tilpasset utdanningstilbud
Innføringsklasse
Voksenopplæring
Tilrettelagt opplæring (TO)

Historie 
Godalen har sitt utspring fra Stavanger yrkesskole, som i dag heter Bergeland videregående skole. 1960-årene hadde stor vekst innen yrkesutdanning, og kapasiteten til Stavanger Yrkesskole på Bergeland var for liten. I 1968 ble det derfor etablert et nytt, stort verkstedbygg i Strømvik. De fleste klassene innen tekniske og mekaniske fag ble flyttet til Straømvik, sammen med blant annet byggfag som murer- og tømrerfaget. Avdelingen i Strømvik ble godt tatt imot og godt søkt, Avdelingen ble skilt ut som egen skole 1. januar 1982 og fikk navnet Godalen videregående skole. I forbindelse med utskillelsen flyttet også elektrofag, Formgivingsfag og Hotell- og Næringsmiddelfag fra Stavanger Yrkesskole til den nye skolen. Stavanger yrkesskole har siden skiftet navn til Bergeland vgs.

Skolens verdier
Respekt
Læringsvillige
Positiv holdning

Eksterne lenker

Videregående skoler i Rogaland
Skoler i Stavanger
Skorpo (Os)

Skorpo er en øy vest for Strøno i Os i Hordaland. Øyen har ikke broforbindelse til fastlandet eller fergeforbindelse. Det er ingen fastboende på øyen.

Øyer i Vestland
Bjørnafjordens geografi
Klave

En klave var et halsbånd i metall som ble festet rundt halsen på kyr og tildels sau og geit. Det ble dels brukt som en form for bumerke, dels til å feste et tjor i når dyret skulle føres eller gis begrenset rekkevidde – og som feste for bjella som gjerne ble hengt på lederdyrene (bjelleku og bjellesau) samt gjerne på individer som hadde det med å gå på egen hånd.

Klaven ble laget romslig nok til ikke å være til plage, men samtidig ikke så vid at det ble for lett for dyret å henge seg opp i busker og kratt. Lyden av bjellene gjorde det lettere når en måtte lete etter dyrene.

Bruken av klave var en del av den gamle måten å holde husdyr på. Fortsatt er der bjellesauer i utmark og på fjellbeite, mens de fleste kyr går uten.
I Norge går 27.000 geiter med elektrisk klave som virtuell gjerde.

Referanser 

Landbruksredskaper